**О С Н О В Н О У Ч И Л И Щ Е „ Х Р И С Т О Б О Т Е В ”,**

**с. Б Ъ Л Г А Р Е Н Е, о б щ. Л Е В С К И, о б л. П Л Е В Е Н**

**e-mail:** [**ou\_bulgarene@abv.bg**](mailto:ou_bulgarene@abv.bg)

**УТВЪРДИЛ:**…………………

**Мирела Пантелеева**

**ДИРЕКТОР**

**ГОДИШНА ПЛАН – ПРОГРАМА 2021**

**ПО БЕЗОПАСНОСТ НА ДВИЖЕНИЕТО ПО ПЪТИЩАТА**

**I. УВОД**

Обучението по БДП трябва да се разглежда като неделима част от цялостното образование и възпитание на личността. То започва от ранна възраст на детето и го съпътства през цялостното му развитие. Съвременната пътна среда е враждебна за детето, тя е неестествена и противоречива на неговите потребности и вътрешни механизми за физическа защита. Малките деца не осъзнават опасностите, които крие пътят, а някои юноши съзнателно ги търсят. Ето защо, обучението по БДП трябва да доведе до развиването и усъвършенстването на защитните механизми на учениците като участници в пътното движение. Неговата дългосрочна роля е създаването на определен начин на мислене и изграждане на поведение, които осигуряват не само личната безопасност, но и сигурността на останалите участници в движението.

Обучението по БДП в училище се провежда по утвърдена от МОН програма и учебна документация. Концепцията за обучението на учениците по БДП, Националната стратегия за опазване живота и здравето на децата в пътното движение, неговите цели, форми и методи са в зависимост от психологическите особености на учениците.

Училищната комисия е важен елемент в системата за възпитание и обучение по БДП в училище. Тя има за задача да организира и осигурява необходимите условия за учебно – възпитателния процес по БДП в училище.

Нормативно основание на обучението по БДП в българското училище:

1. Закон за движение по пътищата §4 от Допълнителните разпоредби т Закона за движение по пътищата, в сила от 01.09.1999 г., изм. и доп. ДВ, бр. 71 от 11.08.2020 г., в сила от 11.08.2020 г., Заповед № РД 09-1289/31.08.2016 г. на МОН за организиране на обучението по БДП.

2. [Секторна стратегия за безопасност на движението по пътищата (2021 – 2030),](https://www.mon.bg/bg/143#Strategy_BDP) утвърдена със    [Заповед № РД09-528/ 02.03.2021 г. на министъра на образованието и науката](https://www.mon.bg/bg/143#Strategy_BDP)

3. Концепция за възпитанието и обучението по безопасността на движението по пътищата в детската градина и българското училище, публикувана във в-к ”Аз Буки”, брой 39 от 2003 г.

4. Заповед по дейността № РД09-660/15.03.2021 г. за утвърждаване на План за действие 2021 г. за безопасност на движението по пътищата на МОН, във връзка с прилагане на Национална стратегия по безопасност на движението по пътищата в Република България 2021–2030 г. и Плана за действие 2021–2023 г. към нея на централно (секторно) ниво.

5. Системата от мерки на Министерството на образованието и науката за безопасност на движение по пътищата, които са неразделна част от Заповед № РД09-2061/ 08.08.2019 г.

6. Учебни програми по БДП за I-IV, V-VII класове, утвърдени със Заповед № РД09-2684/20.09.2018 г. за обучение по безопасност на движението по пътищата (БДП) на МОН.

**II. ЦЕЛИ:**

1. Образователно – възпитателният процес формира у учениците отговорно отношение към личната безопасност и тази на околните, знания и умения за разпознаване на опасни пътни ситуации, както и оказване на помощ, при необходимост.

2. Опазване здравето и живота на учениците в училище и извън него.

3. Изграждане на етични взаимоотношения в пътното движение, които осигуряват развитие на нова обществена култура относно безопасността на движението.

4. Да се анализират и оценяват различните форми на поведение в дадена пътна ситуация.

5. Учениците да умеят да анализират собственото си поведение като пешеходци, пътници или велосипедисти.

6. Да умеят да разкриват причинно – следствените връзки между ситуациите на пътя.

7. Да прогнозират развитието на пътнотранспортната ситуация, на поведението на участниците в нея и на собственото си поведение.

**III. ЗАДАЧИ:**

1. Повишаване нивото на знанията, уменията и навиците на учениците, необходими за успешна адаптация към практиката.

2. Осигуряване на знания за безопасно движение и за особеностите на движението по пътищата.

3. Създаване на условия за безопасно придвижване на учениците чрез изучаване правилата за движение по пътищата с активната подкрепа на родители, учители и институции.

**IV. ОЧАКВАНИ РЕЗУЛТАТИ:**

От учениците се очаква да изградят:

1. Знания и умения, които осигуряват опазване на човешкото здраве.

2. Форми на безопасно поведение.

3. Компетентност, ценностна ориентация и мотивация за усъвършенстване на знания и умения за безопасно поведение.

Всичко това са необходими елементи за създаване на съвременна транспортна култура.

**V. ДЕЙНОСТИ:**

Обучението на учениците се провежда, като предвиденият учебен материал се разпределя равномерно през учебната година и се преподава, както следва:

1. За I клас – 9 учебни часа.

Отг. Класните ръководители

Срок: съгласно утвърдения график за учебната 2020/2021 г.

2. За II клас – 6 учебни часа.

Отг. Класните ръководители

Срок: съгласно утвърдения график за учебната 2020/2021 г.

3. За III клас – 6 учебни часа.

Отг. Класните ръководители

Срок: съгласно утвърдения график за учебната 2020/2021 г.

4. За IV клас – 6 учебни часа.

Отг. Класните ръководители

Срок: съгласно утвърдения график за учебната 2020/2021 г.

5. За V клас – 5 учебни часа.

Отг. Класните ръководители

Срок: съгласно утвърдения график за учебната 2020/2021 г.

6. За VI клас – 5 учебни часа.

Отг. Класните ръководители

Срок: съгласно утвърдения график за учебната 2020/2021 г.

7. За VII клас – 5 учебни часа.

Отг. Класните ръководители

Срок: съгласно утвърдения график за учебната 2020/2021 г.

8. Учебният процес по БДП да се провежда в часа на класа по утвърдения от директора в началото на учебната година график. При обучението на учениците от начален и прогимназиален етап да се използват учебни тетрадки и помагала по безопасност на движението, които отговарят на учебните програми.

Отг. Класните ръководители

Срок: съгласно утвърдения график за учебната 2020/2021 г.

9. При подходящи теми да се канят или посещават външни лектори от КАТ, СБА, школи за обучение на водачи на МПС и др.

Отг. Класните ръководители

Срок: съгласно утвърдения график за учебната 2020/2021 г.

10. По темите за практически занятия да се използват необходимите пособия и площадки за упражнения по БДП – I – VII клас.

Отг. Класните ръководители

Срок: съгласно утвърдения график за учебната 2020/2021 г.

11. За преподаватели по БДП се определят учители, които са изучавали предмета и методиката на неговото преподаване в съответното учебно заведение или са преминали през квалификационни форми и притежават легитимен документ, отразен в Списък – образец №1.

Отг. Директорът

Срок: съгласно утвърдения график за учебната година.

12. При провеждане на мероприятия по БДП в училище, да се осигури участието на повече родители.

Отг. Училищна комисия по БДП

Срок: постоянен

13. Съвместни дейности на комисията по БДП и Общинска администрация.

Отг. Училищна комисия по БДП

Срок: постоянен

14. Във връзка със седмицата за пътна безопасност, учениците да се включат в мероприятията под мото „Безопасно и щастливо детство“.

Отг. Училищна комисия по БДП

Срок: м.април 2021 г.

15. Да се организира и проведе състезание по колоездене.

Отг. Учител по ФВС

Срок: м.юни 2021 г.

**VI. СПЕЦИФИЧНИ ИЗИСКВАНИЯ:**

**1.** Осигуряване на необходимите учебни средства по БДП.

Отг. Директор

Срок: м.септември 2020 г.

2. Задължително отразяване в дневника на всеки клас преподаваното учебно съдържание, съгласно съответните учебни програми.

Отг. Класните ръководители

Срок: постоянен

3. Ежедневно провеждане от учителите с учениците от I до VII клас в края на последния час „петминутка“ – краткотрайно занимание с напомняне на правилата за безопасност на движението по пътищата и задълженията на учениците за безопасно поведение на улицата при връщане в дома. След завършване на учебните занятия учителите да извеждат учениците от I – IV клас до улицата и да ги изчакват до тръгването им към домовете. Същата процедура се прилага и след приключване на заниманията след обяд на групата ЦОУД I – IV клас.

Отг. Преподавателите

Срок: постоянен

4. Провеждане на родителска среща в началото на учебната година за поведението на учениците като участници в пътното движение.

Отг. Класните ръководители

Срок: м.септември 2020 г.

5. Обезопасяване на районите около училището със съдействие на Общинска администрация и полиция /пътна маркировка, пътни знаци/.

Отг. Директор

Срок: м.септември 2020 г.

6. Изготвяне от училищната комисия по БДП на протокол за готовността на учебното заведение и прилежащите му територии за осигуряване на безопасност на движението.

Отг. Училищна комисия по БДП

Срок: м.септември 2020 г.

7. Определяне за всеки ученик от I клас, заедно с родителите му, на най-безопасния път от дома до училището и обратно, който да се отрази в карта. Припомняне на учениците от II и III клас на безопасните маршрути за придвижването им.

Отг. Класните ръководители

Срок: м.септември 2020 г.

8. Изготвяне и поставяне на инструктаж за безопасно качване, пътуване и слизане в училищния автобус.

Отг. Училищна комисия по БДП

Срок: м.септември 2020 г.

9. Да се информират задължително министърът на образованието и науката и началникът на РУО – гр.Плевен при ПТП с ученик в срок до 24 часа – при смъртен случай и в срок до 3 дни – при нараняване.

Отг. Директор

Срок: постоянен

10. При настъпило ПТП с ученик от училището, завършило с нараняване или смърт, се организира и провежда в едноседмичен срок заседание на ПС и общоучилищна родителска среща.

Отг. Директорът и комисията по БДП

Срок: постоянен

11. Провеждане на тестове по БДП в края на всеки срок и изготвяне на писмени доклади за резултатите.

Отг. Класните ръководители

Срок: в края на всеки учебен срок

12. Подготвяне и изпращане на информация в РУО – гр.Плевен в края на учебната година за резултатите от възпитанието и обучението по БДП в училището през учебната година.

Отг. Директор

Срок: м.юни 2021 г.

13. Участие на учители, преподаващи БДП и членове на УК по БДП в курсове за квалификация, съгласно изискванията.

Отг. Директор

Срок: постоянен

14. На проведените срещи с Обществен съвет да намерят място и проблемите по БДП в училището.

Отг. Директор

Срок: м.февруари 2021 г.

15. Да се обогати училищната база с учебни помагала, методически указания и ръководства за практически уроци по БДП.

Отг. Директор

Срок: постоянен

16. Да се използват училищните площадки за провеждане на практически часове по БДП.

Отг. Преподавателите по БДП

Срок: постоянен

17. Да се извършат тематични проверки „Качеството на обучението по БДП“.

Отг. Директор

Срок: постоянен

18. Директорът контролира провеждането на тестовите проверки на учениците в края на всеки срок.

Отг. Директор

Срок: постоянен

19. Запознаване на педагогическия колектив с дейността на комисията по БДП, нейната роля и място в обучението на учениците.

Отг. Директор

Срок: постоянен

20. Училищната комисия по БДП да анализира изпълнението на предложенията за обезопасяване на района около училищната сграда.

Отг. Директорът и Училищната комисия по БДП

Срок: постоянен

**VII. ИЗГРАЖДАНЕ УМЕНИЯ У УЧЕНИЦИТЕ ПРИ ОБУЧЕНИЕТО ПО БДП:**

**Формиране на умения при обучението по БДП:**

1. Умения за ориентация и защита на сензорно равнище;

2. Интелектуални умения, базирани на познаването на правилата за движение като пешеходци и велосипедисти, умения за анализ, сравнение, откриване на причинно – следствени връзки;

3. Практически умения, свързани с овладяването на определени действия с цел вземане на решение за правилно поведение в реална пътна среда.

**Задължителни действия, които трябва да владеят обучаваните и да ги изпълняват в хода на организирания учебен процес по безопасно движение в училище:**

1. Ориентиране в реална пътна ситуация и ориентиране по план или схема.

2. Вземане нарушение за действие.

3. Оценка.

4. Самоконтрол.

5. Описание на ситуация, сравняване.

6. Обобщаване и класификация.

Отг. Преподавателите по БДП

Срок: м.юни 2021 г.

**VIII. ОСНОВНИ ПОКАЗАТЕЛИ ЗА ИЗМЕРВАНЕ РЕЗУЛТАТИ ОТ ОБУЧЕНИЕТО ПО БДП:**

**Формулиране на основните показатели за измерване резултатите от обучението по БДП на учениците:**

1. Емоционално – мотивационна готовност за обучението по БДП.

2. Готовност за ориентиране в реална пътна ситуация на интелектуално /познавателно/ равнище.

3. Способност за вземане на правилно решение в конкретната пътна ситуация.

4. Степен на адекватност на поведенческите реакции и въздържане от реакция.

5. Качество на взаимодействието учител – ученик.

**Мерки за изпълнение, заложени в Годишната план - програма 2021 г. за безопасност на движението по пътищата**

**на Основно училище „Христо Ботев“ – с.Българене, общ.Левски**

**(Съгласно тематичните направления и целите към тях от Плана за действие 2021 г. за БДП на МОН)**

|  |  |  |  |  |  |  |
| --- | --- | --- | --- | --- | --- | --- |
| **ТЕМАТИЧНО НАПРАВЛЕНИЕ 1:** **УПРАВЛЕНИЕ, ОСНОВАНО НА ИНТЕГРИТЕТ** | | | | | | |
| **1**  **№** | **2**  **Наименование на мярката** | **3**  **Ефект на мярката** | **4**  **Отговорник по мярката** | **5**  **Индикатор и срок по мярката, докладвани на заседания на ДОККПБДП и в годишния доклад за изпълнение на политиката по БДП** | **6**  **Източник на информация за докладване на изпълнението на мярката** |
| **1.1** | **Цел: Прилагане на интегрирана система за планиране, изпълнение, отчитане, контрол и оценка на политика по БДП в**  **единна стратегическа рамка** | | | | | |
| 1.1.1 | Отчитане изпълнението на Годишната план-програма за БДП за 2021 г. пред РУО. | Годишна отчетност на цялостната политика по БДП за 2021 г. на ОУ“Христо Ботев“с.Българене „ | УКБДП | Информация за изпълнение на мерки по БДП за 2021 г. на ниво училище.  **Срок:** 10 януари 2022 г. | Информация за изпълнение на  мерките на ниво училище. |
| 1.1.2 | Разработване на годишна план-програма за БДП на училищно ниво. | Годишна плановост на мерки по БДП на ниво училище | УКБДП | Годишни план-програми за БДП на училищно ниво.  **Срок:** ежегодно  15 септември 2021-2029 г. | Годишна план-програма за БДП, представена от директора на училището на РУО – гр.Плевен. |
| 1.1.3 | Изпълнение на годишни мерки за БДП на ниво училище. | Годишно изпълнение на мерки по БДП на ниво училище. | УКБДП | Изпълнени годишни мерки за БДП на ниво училище.  **Срок:** постоянен. | Годишни доклади за БДП на УКБДП, представени на РУО – гр.Плевен. |
| 1.1.4 | Планиране и финансово осигуряване на мерки по БДП в рамките на одобрения бюджет на ОУ „Христо Ботев” – с.Българене за 2021 г. | Планово и финансово обезпечаване на мерките на училищно ниво. | Директор, гл. счетоводител на ОУ „Христо Ботев“ – с.Българене | Предвиждане на устойчиво финансиране на мерките по БДП в годишния бюджетен разчет на институцията.  **Срок:** постоянен. | Бюджетен разчет  на институцията.  Годишен доклад за изпълнение на мерките по БДП. |
| **1.2** | **Цел: Подобряване на координацията и задълбочаване на взаимодействието между институциите при изпълнение на държавната политика в областта** | | | | | |
| 1.2.1. | Изпълнение на методически указания на ДАБДП в изпълнение на Секторната стратегия за БДП на МОН и произтичащите от нея документи. | Стандартизиране на планирането, изпълнението, оценката и отчитането на държавната политика по БДП. | УКБДП | Изпълнени методически указания.  **Срок:** постоянен. | Информация за изпълнени мерки по БДП за целите на заседания на УКБДП.  Кореспонденция между институциите |
| **1.3** | **Цел: Усъвършенстване на националното законодателство в областта на БДП (НЕПРИЛОЖИМА!)** | | | | | |
| **1.4** | **Цел: Гарантиране на партньорство и прозрачност в политиката по БДП чрез сътрудничество с гражданския сектор, бизнеса, научните и академичните среди** | | | | | |
| 1.4.1. | Организиране и провеждане на консултации по важни теми в областта на БДП с Обществения съвет. | Установяване и отчитане на становището на Обществения съвет | Директор,  УКБДП | Проведени консултации с Обществения съвет.  **Срок:** постоянен. | Становища на членовете на Обществения съвет |
| 1.4.2. | Участие на родители при провеждане на мероприятия по БДП. | Споделяне на отговорността при създаване транспортна култура на учениците. | Класните ръководители | Активно участие на родители в подготовката и провеждането на мероприятия по БДП.  **Срок:** постоянен | Снимков материал, видеоматериали и др. източници, документиращи проведените мероприятия. |
| 1.4.3. | Разработване на съвместни мероприятия за възпитание на безопасно поведение на пътя със сектор „Пътна полиция” при ОДМВР - Плевен | Предотвратяване на конфликти по маршрутите на учениците от дома до училище. | УКБДП | Изработване на карта за безопасно придвижване от дома до училище.  **Срок:** м.Октомври 2021 г. | Протоколи от работни срещи, утвърдена програма от директора. |
| **1.5** | **Цел: Осъществяване на ефективна комуникация и създаване на широка рамка на сътрудничество и съпричастност за различните аспекти от БДП** | | | | |
| 1.5.1 | Прилагане на единна комуникационна стратегия по БДП. | Провеждане на целенасочена комуникационна и медийна политика.  Излъчване на ясни и единни послания на ангажираните по темата за БДП страни и в общественото пространство (Ръководство на ОУ „Христо Ботев“ и Обществен съвет). | Директор,  УКБДП,  Обществен съвет | Активна медийна политика.  **Срок:** постоянен. | Официална интернет страница на ОУ „Христо Ботев”: https://onlinebulgaria.bg |
| **ТЕМАТИЧНО НАПРАВЛЕНИЕ 2:** **СОЦИАЛНО ОТГОВОРНО ПОВЕДЕНИЕ: УЧЕНЕ ПРЕЗ ЦЕЛИЯ ЖИВОТ** | | | | | | |
| **2.1** | **Цел: Превенция на рисковете за здравето и живота на децата при взаимодействието им с пътната система като участници в движението по пътищата** | | | | | |
| 2.1.1 | Оптимизирано обучение на учениците по БДП в единна концептуална рамка:   * заделяне на финансови, технически и човешки ресурси за обезпечаване на обучението по БДП; * интегриране на темите по БДП в темите от учебното съдържание по общообразователните учебни предмети; * използване на учебни материали и подходи, адаптирани както към възрастта и зрелостта на обучаваните, така и към духа на времето; * обучение с натрупване, при което всяко ниво на обучение надгражда предишното с цел приемственост и ефективен напредък; * обезпечаване на училището с годишни образователни планове за безопасна градска мобилност с участието на експерти от общината, ОДМВР, ПБЗН, ЦСМП, родители и др. при спазване на държавен образователен стандарт за приобщаващо образование; * насоченост на БДП не само към придобиване на знания и разбиране на правилата за движение, но и към промяна на нагласите и мотивацията; * практическа насоченост на уроците - да се провеждат не само в класната стая, но също така да включват обучение и опит на практика - както в защитена среда, така и в реални условия, адаптирани към ролята, която имат в системата за движение; * осигуряване на механизъм за обратна връзка и оценка на ефективността от обучението по БДП. | Поставяне на темата във фокуса на обществен дебат .  Подобрено управление на дейностите за възпитание и обучение учениците по БДП  Подготвени ученици в областта на БДП. | Ръководство на училището,  УКБДП,  Класни ръководители и преподаватели | Изпълнени мерки за подобряване обучението на ученици по БДП.  **Срок:** постоянен. | Докладвана от УКБДП информация – регулярно за заседания на комисията и годишно в годишния доклад за изпълнение на политиката по БДП.  Отразена информация в дневниците на класовете относно преподадения материал по БДП и проведените „петминутки”. |
| 2.1.2 | Повишаване квалификацията на педагогическите специалисти в ОУ „Христо Ботев” – с.Българене, във връзка с обучението по БДП. | Подготвени педагогически специалисти в областта на БДП.  Заимстване на добри европейски практики. | Директор | Изпълнени мерки за подобряване квалификацията на специалистите по БДП в системата на образованието.  **Срок:** постоянен. | Докладвана информация в годишния доклад за изпълнение на политиката по БДП. |
| 2.1.3 | Организиране и провеждане на извънкласни инициативи по БДП за учениците от ОУ „Христо Ботев“ – с.Българене. | Подкрепа за творческите изяви на учениците по темата за БДП. | Ръководство,  УКБДП,  Класни ръководители | Изпълнени извънкласни инициативи по БДП за ученици от училището.  **Срок:** постоянен. | Докладвана информация в годишния доклад за изпълнение на политиката по БДП. |
| 2.1.4 | Участие в състезания по БДП, регионални и общински извънкласни инициативи за ученици в системата на образованието, свързани с културата на движение по пътищата. | Подкрепа за творческите изяви на учениците по темата за БДП. | Класни ръководители | Изпълнени инициативи по БДП за ученици от ОУ „Христо Ботев” – с.Българене.  **Срок:** постоянен. | Докладвана информация в годишния доклад за изпълнение на политиката по БДП. |
| 2.1.5 | Ограничаване на рисковете от ПТП при осъществяване на организиран превоз на деца, свързан с учебна и/или извънучебна дейност в системата на предучилищното и училищно образование. | Осигуряване на безопасен транспорт на пътуващите с училищен автобус ученици(училището е средищно).  Усъвършенстване на контрола за безопасен превоз на деца и ученици в пътните превозни средства. | Директор,  УКБДП | Изпълнени мерки за ограничаване на рисковете от ПТП при осъществяване на организиран превоз на ученици.  **Срок:** постоянен. | Докладвана информация в годишния доклад за изпълнение на политиката по БДП. |
| 2.1.6 | Участие в организирани кампании на институциите в областта на БДП, насочени към учениците. | Подготвени деца и ученици в областта на БДП.  Повишаване на информираността за рисковите фактори, свързани с БДП | УКБДП,  Класни ръководители | Посетени кампанийни инициативи в областта на БДП, насочени към учениците.  **Срок:** постоянен. | Докладвана информация в годишния доклад за изпълнение на политиката по БДП. |
| 2.1.6.1 | Провеждане на кампания „Пътят на първокласника“. | Определяне на най-безопасния маршрут от дома до училище и обратно и идентифициране на препятствия и проблемни точки - за родителите на всички ученици на първата родителска среща са коментирани проблемите и изискванията по пътната безопасност, включително и с участие на представители от Пътна полиция. | УКБДП,  Класни ръководители на първи клас | Изпълнена кампания, насочени към учениците от първи клас  **Срок:**  15.09.2021 г. – 30.09.2021 г. | Докладвана информация в годишния доклад за изпълнение на политиката по БДП. |
| 2.1.7 | Провеждане на кампании на ОКБДП за безопасна градска мобилност, насочени към деца и ученици | Подготвени деца и ученици в областта на БДП.  Повишаване на информираността за рисковите фактори, свързани с безопасността на движението по пътищата | РУО, училища, ДГ, ЦПЛР | Изпълнени кампанийни инициативи в областта на БДП, насочени към деца и ученици  **Срок:** постоянен. | Докладвана информация в годишния доклад за изпълнение на политиката по БДП. |
| 2.1.8 | Активизиране на дейността на училищната комисия в развитието на средата за обучение по БДП и прилежащата пътна инфраструктура и организация на движението в непосредствена близост до ОУ „Христо Ботев“ – с.Българене | Формиране у учениците на съзнателно и отговорно отношение към въпросите на личната безопасност и тази на околните, придобиване на основни допълнителни знания и умения за разпознаване и оценка на опасните ситуации и вредните фактори в околната среда, и оказване на помощ в случай на опасност . | УКБДП, ОДМВР – Сектор „Пътна полиция” | Дейност на УКБДП  **Срок:** постоянен. | Докладвана информация в годишния доклад за изпълнение на политиката по БДП. |
| **2.2** | **Цел: Подготовка на образовани, обучени и информирани водачи, притежаващи квалификация и отговорно поведение за безопасно управление на пътни превозни средства (НЕПРИЛОЖИМО!)** | | | | | |
| **2.3** | **Цел: Повишаване на обществената чувствителност към темата за БДП** | | | | | |
| 2.3.1 | Отбелязване на 29 юни – Деня на безопасността на движението по пътищата. | Популяризиране на политиката за БДП. | УКБДП,  Класни ръководители | Организирани и проведени мероприятия.  **Срок:** ежегодно, 29 юни. | Докладвана информация в годишния доклад за изпълнение на политиката по БДП. |
| 2.3.2. | Отбелязване на Европейската седмица на мобилността, Международния ден за безопасност на движението по пътищата, Европейския ден без загинали на пътя/EDWARD, Световния ден за възпоменание на жертвите от пътнотранспортни произшествия и др. | Популяризиране на политиката за БДП. | УКБДП,  Класни ръководители | Организирани и проведени мероприятия.  **Срок:** ежегодно. | Докладвана информация в годишния доклад за изпълнение на политиката по БДП. |
| **2.4** | **Цел: Развитие на социално-отговорна организационна култура за БДП** | | | | | |
| 2.4.1 | Прилагане на комплекс от мерки по БДП спрямо работещите в ОУ „Христо Ботев” – с.Българене:   * провеждане на инструктажи за безопасно движение по пътищата на служителите (въвеждащ за новопостъпилите и периодичен за останалите); * наличие на предпазна ограда * недопускане на пътни инциденти с пешеходци; * забрана за достъп на ППС в двора на училището; | Предпазване на работещите в ОУ „Христо Ботев” - с.Българене от ПТП при служебното им взаимодействие с пътната система. | УКБДП | Функциониращи системи от мерки по БДП в ОУ „Христо Ботев” - с.Българене  **Срок:** постоянен. | Система от мерки за БДП на ОУ „Христо Ботев” - с.Българене |

Настоящият Годишен план – програма 2021 е утвърдена със Заповед №РД-12-114/26.03.2021 г. на директора на ОУ“Христо Ботев“ – с Българене, общ.Левски, представлява мултиплициран образец към Плана за действие 2021 г. за БДП на МОН и е отворен за допълнения и изменение.